CELEX: 62012CA0561
Language: lv
Date: 2013-12-05 00:00:00
Title: Lieta C-561/12: Tiesas (ceturtā palāta) 2013. gada 5. decembra spriedums ( Riigikohus (Igaunija) lūgums sniegt prejudiciālu nolēmumu) — Nordecon AS, Ramboll Eesti AS/Rahandusministeerium (Publiskie iepirkumi — Sarunu procedūra ar paziņojuma par paredzamo publisko iepirkumu publicēšanu — Līgumslēdzējas iestādes iespēja pārrunāt piedāvājumus, kuri neatbilst iepirkuma procedūras dokumentos attiecībā uz līgumu ietvertajās tehniskajās specifikācijās noteiktajām obligātajām prasībām)

15.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 45/16
            
         Tiesas (ceturtā palāta) 2013. gada 5. decembra spriedums (Riigikohus (Igaunija) lūgums sniegt prejudiciālu nolēmumu) — Nordecon AS, Ramboll Eesti AS/Rahandusministeerium
   
   (Lieta C-561/12) (1)
   
   (Publiskie iepirkumi - Sarunu procedūra ar paziņojuma par paredzamo publisko iepirkumu publicēšanu - Līgumslēdzējas iestādes iespēja pārrunāt piedāvājumus, kuri neatbilst iepirkuma procedūras dokumentos attiecībā uz līgumu ietvertajās tehniskajās specifikācijās noteiktajām obligātajām prasībām)
   2014/C 45/28
   Tiesvedības valoda — igauņu
   
      Iesniedzējtiesa
   
   
      Riigikohus
   
   
      Lietas dalībnieki pamata procesā
   
   
      Prasītājas: Nordecon AS un Ramboll Eesti AS
   
   
      Atbildētāja: Rahandusministeerium
   
   
      Priekšmets
   
   Lūgums sniegt prejudiciālu nolēmumu — Riigikohus — Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu [publisku būvdarbu, piegādes un pakalpojumu līgumu] slēgšanas tiesību piešķiršanas procedūru (OV L 134, 114. lpp.), 30. panta 2. punkta interpretācija — Sarunu procedūra, kurā tiek publicēts paziņojums par publisko iepirkumu — Līgumslēdzējas iestādes iespēja vai neiespējamība sākt sarunas par piedāvājumiem, kuri neatbilst iepirkuma līguma tehniskajās specifikācijās noteiktajām obligātajām prasībām — Sarunu gaitā grozītas tehniskās specifikācijas — Iespēja piešķirt iepirkuma līgumu kandidātam, kas iesniedz tehniskajām specifikācijām neatbilstošu piedāvājumu
   
      Rezolutīvā daļa:
   
   Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu [būvdarbu, piegādes un pakalpojumu publiskā iepirkuma līgumu] slēgšanas tiesību piešķiršanas procedūru, 30. panta 2. punktā nav atļauts līgumslēdzējai iestādei veikt pārrunas ar tādus piedāvājumus iesniegušiem pretendentiem, kuri neatbilst līguma tehniskajās specifikācijās paredzētajām obligātajām prasībām.
   
      (1)  OV C 38, 9.2.2013.